צו התכנון והבנייה (פטור מהיתר להקמת סכר עפר זמני ועבודות נוספות לצורך שאיבת מי כינרת) (הוראת שעה)

{{ח:התחלה}}
{{ח:כותרת|צו התכנון והבנייה (פטור מהיתר להקמת סכר עפר זמני ועבודות נוספות לצורך שאיבת מי כינרת) (הוראת שעה), התשפ״ו–2025}}

{{ח:פתיח-התחלה}}
{{ח:תיבה|ק״ת תשפ״ו, 280|צו התכנון והבנייה (פטור מהיתר להקמת סכר עפר זמני ועבודות נוספות לצורך שאיבת מי כינרת) (הוראת שעה)|https://olaw.org.il/takanot/takanot-12107.pdf}}.
{{ח:סוגר}}
{{ח:מפריד}}

{{ח:מבוא}}
בתוקף הסמכות לפי {{ח:חיצוני|חוק התכנון והבנייה#סעיף 266ה|סעיף 266ה(ב)}} {{ח:חיצוני|חוק התכנון והבנייה|לחוק התכנון והבנייה, התשכ״ה–1965}} (להלן – החוק), שהועברה אליי, לאחר שנוכחתי כי מדובר במיזם בעל חשיבות ודחיפות לאומית לפי {{ח:חיצוני|חוק התכנון והבנייה#סעיף 266ה|הסעיף האמור}}, ולאחר התייעצות עם המועצה הארצית לתכנון ולבנייה, אני מצווה לאמור:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בצו זה –
{{ח:ת|סוג=הגדרה}} ”מקורות“ – מקורות חברת מים בע״מ;
{{ח:ת|סוג=הגדרה}} ”העבודות“ – העבודות והשימושים הנדרשים להקמת סכר עפר זמני דרומית לתחנת מוצא הכינרת בתחום אפיק הירדן הדרומי, להתקנת יחידות שאיבה, קווי מים וקווי חשמל תת־קרקעיים, להעמקת תעלת מוצא הכינרת ולהקמת אתר התארגנות זמני במהלך ביצוע העבודות האמורות;
{{ח:ת|סוג=הגדרה}} ”רשות הרישוי“ – רשות רישוי ארצית כמשמעותה {{ח:חיצוני|חוק התכנון והבנייה#סעיף 158סא|בסעיף 158סא(א) לחוק}}.

{{ח:סעיף|2|פטור מהיתר}}
{{ח:ת}} העבודות פטורות מהיתר לפי {{ח:חיצוני|חוק התכנון והבנייה#פרק ה|פרק ה׳ לחוק}}, הכול לפי המסומן בתשריט {{ח:פנימי|תוספת|שבתוספת}} ובתנאים אלה:
{{ח:תת|(1)}} מקורות תבצע את העבודות;
{{ח:תת|(2)}} טרם תחילת ביצוע החפירה הימית, מקורות תגדר את שטח החפירה הימית באופן מלא במחסום ימי (וילון עכירות) למניעת התפזרות עכירות וזיהום;
{{ח:תת|(3)}} מקורות תבצע את העמקת תעלת מוצא הכינרת באמצעות חפירה בלבד בקרקע הטבעית ולא תצפה את מדרונות התעלה בחומר כלשהו;
{{ח:תת|(4)}} מקורות תפנה את החומר החפור לאתר ההתארגנות הזמני באמצעות העמסה ושינוע על גבי מכלים או דוברות ולא באמצעות הזרמה ישירות לחוף;
{{ח:תת|(5)}} מקורות תגדר את אתר ההתארגנות הזמני שישמש לצורך קליטת החומר החפור ותפרוס בו יריעה לצורך סינון החומר ומניעת עכירות המים;
{{ח:תת|(6)}} מקורות תפנה את החומר החפור, לאחר ייבושו, לאתר פינוי פסולת מורשה באמצעות משאיות סגורות;
{{ח:תת|(7)}} סכר העפר הזמני יהיה במידות האלה:
{{ח:תתת|(א)}} המשטח העליון של סכר העפר יהיה בשטח של 210 מטר מרובע לכל היותר;
{{ח:תתת|(ב)}} בסיס הסוללה של סכר העפר יהיה בשטח של 700 מטר מרובע לכל היותר;
{{ח:תתת|(ג)}} אורך סכר העפר לא יעלה על 70 מטרים;
{{ח:תתת|(ד)}} גובה סכר העפר לא יעלה על 5 מטרים מהקרקעית (210.70 מטרים מתחת לאפס האיזון הארצי);
{{ח:תת|(8)}} במהלך ביצוע העבודות מקורות תנקוט את האמצעים הנדרשים למניעת זיהום מים ומי תהום;
{{ח:תת|(9)}} תדלוק יתבצע בחוף בלבד ומעל משטח מתאים למניעת זיהום הקרקע;
{{ח:תת|(10)}} עם גמר ביצוע העבודות מקורות תשיב לקדמותו את מצבו של אתר ההתארגנות הזמני ושל כל שטח אחר ששימש באופן זמני לצורך ביצוע העבודות, ככל האפשר, ותבצע ניטור של איכות מי הכינרת באזור ביצוע העבודות כדי לוודא את השבתם לערכים טרום ביצוע העבודות;
{{ח:תת|(11)}} עם גמר ביצוע העבודות מקורות תערוך תוכנית עדות (AS MADE) ותמסור עותק ממנה לרשות הרישוי;
{{ח:תת|(12)}} עם פקיעת תוקפו של צו זה, מקורות תפרק את העבודות, תשקם את השטח ותחזיר את המצב לקדמותו, זולת אם אושרו לפי כל דין.

{{ח:סעיף|3|תוקף}}
{{ח:ת}} תוקפו של צו זה עד יום כ״א בטבת התשפ״ז (31 בדצמבר 2026).

{{ח:קטע2|תוספת|תוספת}}
{{ח:קטע4||{{ח:הערה|({{ח:פנימי|סעיף 2|סעיף 2}})}}}}

{{ח:סעיף*}}
{{ח:ת}} {{ח:הערה|(תשריט הושמט).}}

{{ח:חתימות|י״א בכסלו התשפ״ו (1 בדצמבר 2025)}}
* '''בנימין נתניהו'''
ראש הממשלה
{{ח:סוגר}}
{{ח:סוף}}
[[קטגוריה:בוט חוקים]]